《广王醇正叔二思诗》
宋代·王令

木落不去根，水流常背源。
木落方病寒，尚覆本根温。
水流忘由来，散乱卑湿牵。
读子二思诗，起予二者言。
木实类君子，老有孝感存。
水亦人迹然，动由名利牵。
使我父母感，一夕身百翻。
人世但可悲，小官何足言。
情义有相夺，心迹固此分。
勉之多自宽，行见西归辕。

作者简介：王令（1032～1059）北宋诗人。初字钟美，后改字逢原。原籍元城（今河北大名）。 5岁丧父母，随其叔祖王乙居广陵（今江苏扬州）。长大后在天长、高邮等地以教学为生，有治国安民之志。王安石对其文章和为人皆甚推重。有《广陵先生文章》、《十七史蒙求》。